
De Adelphis Terentianis. 






I. 

In Adelphorum fábula componenda Terentium Graecos fon- 
es ante oculos habuisse satis elucet ex ipso huius fabulae 
prologo : 

„Synapothnescontes Diphili comoediast; 

^Eam Commorientes Plautus fecit fabulam. 

„In Graeca adulescens est, qui Jenoni eripit 

„Meretricem in prima, fábula; eum Plautus locum 

„Reliquit integrum; eum hic locum sumpsit sibi 

„Tn Adelphos, verbum de verbo expressum extulit."^) 

Quae prologi verba mirum in modum a viris doctis versata 
me queque impulerunt, ut denuo rem tractarem atque sententias 
virorum doctorum percenserem singulas. 

Ac primum de Adelphis componendis magna eum diligen- 
tia et studio disseruisse olim Grauertum^) non est mihi igno- 
tum. Qui sententiis eeterorum virorum de hac re disputantium 
reprobatis nihil aliud verbis Adelphorum prologi declaran posse 
statuit, nisi scaenam primam et secundam actus secundi e Diphili 
fábula, cui Synapothnescontes nomen est, esse petitam. Nam in 
illis duabus scaenis grave Aeschini iurgium eum Sannione le- 
none oritur et Aeschinus rapta psaltria non solum argentum 



1) Adelph. Prol. v 6 sqq. 

2) Analect. hist. ct phil. Monast. 1H33 ^^. Yqxi\»^ q^q^ \\y&^^"ix^ ^^^5».<>^^^^ 
data attuli. 

pro ea daré recusat, verum etiam lenoni vehementem se praebet 
adeo, ut ille leño, pomicies communis adulescentium, periurus, 
pestis, Syro, Aeschini servo, praesente profiteri audeat: 

„Ego vapulando, ille verberando, usque ambo defessi su- 
mus.'*') 

Atqui si prologi verba et scaenam illam primam et se- 
cundam Adelphorum respexerimus, illam tantummodo partem 
scaenae primae actus II. e Diphilo derivatam esse putemus ne- 
cesse est, qua Aeschinus et Sannio inter se altercantur. Quam 
sententiam defendit Ihne*) argumentis a Grauerto minime con- 
tentas. Contendit eium vir doctas e Diphili fabala petitos esse 
a Terentio tantammodo actas II. se. v. 1 —42, reliquos autem 
versas haias actas Menandro deberi. Quae cam ita sint, lenonis 
iargiam cam Aeschino Terentias e Diphili fabala, de qaa in 
prologo mentionem fecerat, sampsisse videtur. Sequantar aatem 
inde a v. i2 scaenae primae Sannionis verba, qaibus leño 
queritur: 

„Pro sapreme luppiter, 

„Minime miror qai insanire occipiant ex iniaria. 

„Domo me eripait, verberavit: me invito abdaxit meam: 

„Homini misero pías qaingentos colaphos infregit mihi.'* 

Qaae qaerela ad Aeschini cam Sannione iargium non per- 
tinet, sed monologum Sannionis efficit. In scaena autem altera 
exhibet Terentias Sannionis dialogum cum servo Syro, quo ser- 
vus lenonem ad accipiendum pro psaltria argentum adigere studet. 

Ad verba praeterea Sannionis (v. 43): „Minime miror qui 
insanire occipiant ex iniaria" referendum esse putat Ihne 1. 1. 
fragmentum Menandreae fabulae quam Terentius in Adelphis 
componendis spectavit, : oí'iá^l cd yáq ücpvo) dvaxvxéiv (xaviav TtoiaZ,^ 
alterumque fragmentum adeo corruptum, ut nuUo modo in pristi- 
nam formam restituí possit. 

Quamquam igitur nihil iam obstare videtur, quominus actus 
II. se. I. V. 1 — 42 e Diphili fábula esse petitos credamus, opinio 
haec tamen debilibus admodum argumentis probatur. Quod Ca- 
rolas Dziatzko in praefat. Adelphorum Lipsiae a. 18S1 ed. 
suspicatus est rectissime observans Aeschinum in actu primo 

^) Adolph. V. 2\X (oditiono usus sum Fleckoíseni). 
5^ QuAeationea l'ejvDtian. disa, pbil. Bonnao lb43. 

domo abesse,*) alterius autem actus initio domi sit necesse 
esse cum psaltria atque servís. Secnndum autem opinionem, 
quam Ihne 1. 1. defenderé ausus erat, initio alterius actus Me- 
nandreae fabulae erat Sannionis monologus supra laudatus. Co- 
nicit igitur Dziatzko Aeschinum initio actus seoundi apud Me- 
nandrum seaena a Demea et Micione relicta cum servis et psaltria 
rapta apparere ibique pauca enarrare, quae necessaria sint ad 
rem intellegendam. At cum non negaverim potuisse id fieri, ut 
Aeschinus cum Storaoe atque adversitoribus rem planius expo- 
neret in Graeca fábula, hoc tamen pro certo aíFírmare non audeo. 

Huc accedit, quod ex Diphili Adelphois nulla prorsus ex- 
stant vestigia, nisi forte dúo fragmenta apud Athenaeum XI. 
499*) servata animadvertere velis. Quorum alterum utrum ad 
nostram fabulam pertineat an non, haud facile conici potest; 
alterum tam apte commodeque depingit querimoniam lenonis, 
ut quin ad Sannionis personam referendum sit, fere dubitari 
irequeat: 

^Í2 (laytáQi*, ¿rv^slv Sv7¡rdg lov imaraao^ 
5V* oirá T^ávayyíaXá dvarvxfJQ ¡lóvov^ 
ttIbIíú Sé diá Ti¡v dfza&lav ui¡ TCQoglá^fjg. 

Tn his difficultatibus non praetereunda esse mihi videtur 
sententia, quam olim Teuffelius') probare in animum induxit. 
Putat enim vir doctus non modo primam actus secundi scaenam 
eamque totam Sannionis monologo non excepto verum etiam 
insequenlem e Diphili fábula profectam esse, utpote quae prio«- 
rem tam commode apteque excipiát, ut ab alio poeta sumpta 
minime videatur. Quid enim? Nonne videmus Sannionis verba 
inde a V. 42 a priore Sannionis et Aeschini altercatione tota 
penderé et Sannionis Syrique colloquium eo spectare, ut puellae 
possessio Aeschino confirmetur. Quae Teuffelii opinio nescio 



^) Quod cvincitiir v. 26 ubi solUcitus Mido roj^at: «Storax, non rediit 
hac ñoclo, a cena Acschinns Ñeque servolorum quisinam qui advorsura ifiant. 
Cfr. V. 35 et v. 154. 

2) Fragmenta attuli ex edit. Thcodorí Kockü: Fra^rmcnta ComícormD 
Atticornra volnm. II. (novae coraoediae fragmenta) p. I. Lipsiae a. 1884 cnr. 
p. 541 8 iq. Qnnc autora in hac edit. dosunt, ea in.spoxi in ed. Meinekii Comi- 
C(»rum Graocorum fragmenta Volum. IV. p. 69. 8n\. 

3) Studicn und Charakteristiken zur gríecbiscben nnd rOmischen Lite- 
raturgeschicbte Leipzig 1871. p. 284. 

quo modo mihi quoque optime placet ; nam non dubiiim mihi 
videtur, quin Sannionis persona Diphilo tota sit tribuenda. 

Itaque contaminatio,^) quae dicitur, ad duas priores actus 
secundi scaenas pertineat necesse est. Fuerunt tamen, qui quar- 
tam quoque scaenam e Diphili Synapothescusin profectam esso 
censerent. Nam in v. 274 sqq. legimus: 

„Ah, stultitiast istuc, non pudor: tam ob parvolam 
„Reni paene e patria!" 

His igitur verbis Aesehinus fratrem arguit, qiiod pudore 
adductus fuerit, ut patriam relinqueret. Donatus autem haec ad 
Terenti versus adnotavit: 

„Menander mori illum voluisse fingit, Terentius fugere". 
Qua in adnotatione Donati Lessingius*) olim pro „Menander" 
„Diphilus" legendum esse censiiit mortis minas melius Diphili 
fabulae SvvaTto&vrjfTxovreg quam Menandreae fabulae convenire ra- 
tns. Lessingii sententiae cur adsentiamur, nulla est causa, cum 
satis superque sit notum in fabulis amatores desperantes non- 
numquam de fuga, saepius de consciscenda nece cogitare. 

Haec habui, quae de variis virorum doctorum sententiis ¡n 
finibus scaenae e Diphili fábula petitae constituendis dicerem. 
Nunc iam ad Menandrum transeo. 



1) De significatione vocabuli discrepant inter se virí docti. Originem vo- 
ci8 optime Granertus olim ex radice „tag-** deducendam esse censuit. Cfr. Ca- 
rel. Dziatzko in praef. Adelph. In bonam partem dictum usurpatur sensu: ex 
duabus aut pluribus fabulis nnara fabulara fieri. At in Terenti Heautotim. pro- 
logo legimus poetara a malevolis hominibns, imprimis a Luscio Lanuvino in- 
cusatum esse, quod ex multis Graecis fabulis paucas Latinas fecisset. ítem in 
ceteris fabulainim prologís studet poeta adversariorum criminationem refellerei 
Quae criminatio pertinet imprimis ad duarum fabularum confusionem (in Adelphis: 
Diphili Zm'ctTTo&vTjaxotTfc: et Menandri l4^^X(fo()^ deinde ad titulum fabulae 
{*ASíX(foí, non Fratres) et ad ipsam fabulam, in qua poeta non solum sententias 
Graecas, verum etiam verba quaedam ex Graecis fabulis mutuatus esse videtur. 
Ex Cicer. de finibus I. 7. autem comperimus poetas Romanos solitos esse 
sententias (¡uasdam Graecas transferro. Fecit id Naevius et Ennius et Plautus. 
Quapropter igitur Luscius ceterique adversatores id Terentio crimini dabant? 
Veri simile est Terenti temporibus condiciones artis comicae iamiam mutatas 
esse poetasque illo tempore 8tudjiis8e,ut quas scripsissent fábulas, in iis fidos 
nterpretes se praestarent. 

2) Hamburgische Dramat. VII. p. 417 (adn.) 

II. 

In Adelphis componendis Terenfcium Menandri fabulam, 
cui ^yídeXq)Oi nomen est, respexisse docent veterum testimonia, 
Donati, Varronis, Suetonii. Sed recte observavit Fritzius SchoU*) 
duas fuisse eiusdem nominis Menandri fábulas, quarum alteram 
Plautus in fábula Sticho componenda in animo habuit, alteram 
Terentius in Adelphis mutuatus esse videtur. Nihil igitur iam 
obstat, quominus ad illius fabulae Menandri l^dfiiyo/ /? fragmenta, 
quam Terentius ante oculos habuit, accedamus. Ac primum 
illud fragmentum a Theodoro Kockio 1. 1. vol. III. p. 3 allatum: 

Í2 iiayAqióv ^C bnrig yvval% oi Xa^fiávcj referendum esse do- 
cet Donatas ad Micionis verba v. 43, ubi ille senex de Aeschino 
sollicitus dicit: 

„et quod fortunatum isti putant, uxorem numquam habui". 
Queritur enim Micio, quod Demea frater inde ab adulescentia 
dissimili fuerit studio. Sese enim secutum esse dicit clemeutem 
vitam urbanam atque otium, uxorem numquam duxisse; Demeam 
autem rnri vitam semper egisse narrat: semper parce ac duriter 
se habuisse uxoremque duxisse. Fragmentum autem Menandri 
fabulae eandem sententiam exprimit atque etiamsi Donatus illud 
ad verba Terenti allnta non rettulisset, futurum fuisse credo, 
ut Terentium in iis Menandri locum respexisse putaremus. At 
Graecum fragmentum multis modis versatum est a viris doctis 
variisque coniecturis temptatum. Verba enim ^* Sarig haud facile 
intelleguntur; quam ob rem iam a Bentleyo in fi* órirjj a Gra- 
nerto in fi" eizslj a Meinekio in ¡x^ brig mutata esse constat. 
Non fngit me parum cui que omnes illas coniecturas placeré 
magisque probabilem mea quidem sententia hanc esse emendandi 
viam, quam Carolus Dziatzko in adn 1. 1. ingressus sit ró 
^ayíÓQtov d'avrojv yvvcdyC ov Xáix^ávo) scribendum esse ratus.^) In 
versu autem Terentiano, quem supra atulli, quam significatio- 
nem habeat pronomen isti — nam in hoc verbo haesisse viros 
doctos constat — Bentleyus optime in adn. 1. 1. illustrat 



1) Ncuc Jahrbücher f. Phil 119. 44 sq. 

2) Cfr. praeterea, quae adnotovit Carolus Dziatzko in Mus. Rhen. XXI. 
^1876) p. 373 sciq. 

exemplis e Terenti fabulis sumptis. Isti sunt, qui a me dis- 
sentiunt; qui igitur moribus meis sunt dissimiles, qui cum magna 
dote iixores ducunt, qui liberis dant operam. 

Alia praeterea Donati verbis inest difficultas, quae necesse 
est scrupulum aliquem animiB iniciat. Nam Donatus Menandri 
verbis allatis non addit, ex qua Menandri fábula sumpta sint 
verba; quam ob rem suspicatur Ihne illa tantummodo pro exemplo 
allata a Donato non esse in Terenti fábula 1. 1. expressa. Ce- 
terum exclamationem ¡laAáqióv gx minus Micionis placidae ora- 
tioni oonvenientem esse censet vir doctus, quod mihi quidem 
non probatur, utpote quae exclamatio in Micionis monologo possit 
facile inveniri. Micio enim saepe profitetur nihil esse melius 
caelibe vita posteaque nuptias enixissime repeliere studet (Adelph. 
924^967). 

Sed haec hactenus. Nunc ad alterum fragmentum transi» 
mus. Apud Meinekium') 1. 1. legitur: 

Oi XvTtodvra dsl 
Ttaidáqiov dQ&&vv^ áXká xaí Ttai&ovTá rt, 
quod fragmentum Meinekius 1. i. secundum Stobaeum (Flor. 
LXXXIII. 12.) attulit. Primus autem versus integer esse non 
videtur. Quam ob rem Meinekius cum in codicibus Parisinis 
invenisset ante verbum del parbiculam ¡lála^ eam ex ftor Jia 
corruptam esse censuit etiamque post verbum Jfií, adei sup- 
plendum esse putavit rettulitque verba ad Adelph. v. 67 sqq , 
ubi Micio de more faliendi patres atque de liberis educandis 
luculenter sententiam exprimit: 

„Pudore et liberalitate liberos 

^Retiñere satius esse credo, quam metu".^) 
Et recte. Sonsus enim similis esse videtur, ut qui máxime. 

Hoc loco, etsi seiunclum a re proposita est, libet recordar! 
verborum Moliéri, illius celeberrimi comoediarum scriptoris, qui 
in fábula, cui L^école des maris^) inscribitur, eandem sententiam 



^) Omisit incertum fragmentum Theod. Kockius in ed. cit. 

2) Quos versus spurios esse atíjue ex oíatione Micionis 1. 1. amovendos 
suspicatur Ritschelius, quem sequitur Otto Schubert in Symbolis ad. Ter. emend. 
ed. Weimari 1878 p. 7. Non praoteiiit enim viros doctos versibus Adelph. 
69—77, (jui in eodem monologo leguntur, eandem sententiam exprimí. Cfr. quae 
attulit Dziatzko in adn. ad 1. 1 

^) Molierum in fábula L'école des maris componenda permulta Terenti 
Adelphois deberé nemo est, quin videat. 

proferre videtur. In illa enim fábula (I. act. 2 se.) monet Ariste 
fratrem siium Sganarelle iuventufcem o ^ niño ridendo atque lu- 
dendo instituendam esse praecipue puellas. Nam genns illud 
postulare videtur quandam licentiam: in educandis liberis nihil 
prosunt claustra, nihil arces, nisi virtus ipsa ánimos eorum 
custodiat. Quae Aristi verba repetit mox*) Sganarelle ironice 
argumentis, quae frater probavit, mim'nie contentus. 
In eodem Micionis monologo v. 72 sqq. leguntur haec: 
„llle, quem beneficio adiungas ex animo facit: 
„Studet par referre; praesens absensque idem erit. 
„Hoc patriumst, potius consuefacere filium • 
„Sua sponte recte faceré, quam alieno raetu. 
Quae Micionis verba refert Meinekius et Grauertus ad fragmen- 
tum Menandri Adelphorum apud Stobaeum (Flor. LXXXIIT. 5.) 
servatum: 

Yt(¿) TtQodvfiíúg rá^iovfuvov noiíúv 
yfXfde^óv* áhr^d^túq^ ohi ecpsdgov e^sig ^lov. 
Recte tamen opinatur Ihne*) hauc coniecturam virorum doctorum 
veritate omnino carero. Nam quis est, quin videat verbis v. 72 
tantummodo positis parvam inesse cum fragmento similitudinem, 
reliqua autem, ne multa dicam, non esse similia ñeque ad illud 
Menandri fVagmentum referenda.^) Quo enim Menandri loco fit 
mentio de animo hominis praesenti atque eodem absenti, de 
patrio more, de consuefaciendo filios, ut recte omnia faciant 
potius sua sponte, quam alieno metu ? Facile autem apparebit, 
quo illud fragmentum sit referendum, cum verba Micionis v. 
107—110. perlegerimiis. In his enim versibus monet Mido 
Lcmeam fuburum fuisse sine dubio, ut filiis similes essont, po- 
tarent atque fores ecfringerent, si tantummodo divitias haberent: 
„Iniuriumst; nam si esset unde id fieret, 
„Faceremus, et tu illum tuom, si esses homo, 
„Sineres nunc faceré, dum per aetatem licet, 
„Potius quam, ubi te exspeotatum eiecisset foras, 
„Alieniore aetate post faceret tamen. 
"Dubium igitur esse non potest, quin admonitio Micionis, ut 
í>emea filium potius nunc omnia faceré sinat, ne a filio postea 



^) In eiusdem fabulae III. 6. 

2) In Quacst. p. 29. 

3) Graecum fragmentum deest in ed. Kockiana. 

foras eiciatur, aptissime in ultima fragmenti verba oíx €q)sdQOv 
t^€i^ filov cadere possit. 

De fragmento, quod a Stobaeo in Flor. XLIV. 3. servatum 
est, licet multa protulerint viri docti, fieri tamen non potest, 
quin ad quae Terenti verba fragmentum spectet, incerti haere- 
amus. Legitur enim:^) 

Ov TTiXVTslctjg daT roTg rrovr^QoTg ¿TTirQé/jTStv^ 

^AlX ávriTáTTS(T-9'\ €¡ óé ^7]^ rHvcj y,áT(ú 

'HfÁdjv ó filog lrj(T€L fÁ€ra(TrQaq)€ig Blog. 
Quae fragmenti verba rettulerunt Grauertus et Dziatzko ad actus 
priini scaenam primam vel secundam; nam in illis duabus scaenis 
res de liberis educandis tractatur et Micio ille senex, qui sem- 
per clementem vitam et urbanam agere atque otio frui vult, 
alio modo filium instituendum curat, ac Demea rusticus, qui 
semper frugi erat, parce et duriter vivebat. At verba illa Me- 
íiandri plaeidae Micionis orationi non conveniunt. Potius igitur 
cum Demeae verbis (in I. 2.) ^unt conferenda, sed ad quem ver- 
sum pertineant, hand facili roniectura rem assequeris. Ihne 
Menandri fabnlae fragmentum aut post versum Adelph. 453, 
aut post V. 499 collocandum esse opinatur. Primo enim loco 
Hegio senex cognito Aeschini facinore implorat a Geta auxilium 
eumque spem omnem, patronum, patrem appellat. Tum Demea 
praesens non potest sibi temperare, quominus Hegionem alienum 
iusto dolore commoveri animadvertat, patrem autem filii fa- 
cinus pro nihilo habere : 

„Videlicet 

De psaltria hac audivit; id illi nunc dolet fei mihi 

Alieno (h. e. Hegioni). pater eius (h. e. Micio) nili pendit: 

Utinam hic prope adsit alicubi, atque haec audiat". 
Demeam igitur his verbis addidisse conicit vir doctus, non 
semper esse utile filiis indulgere, melius nonnumquam adversan; 
aliter enim vitam praecipitem agi. 

Veri similius autem videtur — nam et altera coniectura, 
quam lime 1. 1 proposuit, non est nobis neglegenda — Menandri 
verba oum Adelph. verbis post v. 499 positis cohaerere. Ibi 
enim Hegio summo opere se defensurum esse Pamphilam polli- 
cetur patremcjue eius mortuum, quocum a pueris educatus sit 
una, paupertatem pertulerit gravem. Et postremo: 

í) Apud Theod. Kockium 1. 1. p. 5. (Meineke p. 70). 

^Quapropter nitar, faciam, experiar, denique 
Animam relinquam potius quam illas deseram. Quid mihi re- 
spondes ?" 

Tum Demea fore respondet, ut fratrem Micionem conveniat. 
Et fortasse addidit clementiam erga filios non semper utilem esse.') 

■ Quas virorum doctorum coniecturas si reputaverimus íacile 
nobis persuasnm prit omnes dubias esse. Nam ne una quidem 
est, cui adsentí amur. 

Equidem haud proeul a veritate discedam, si fragmenti verba 
cum Demeaé verbis in fine fabulae (v. 992 sqq). positis contu- 
lero. Ibi enim Demea interrogatus a fratre, quam ob rem mores 
suos mutavisset, se filiis omnia obsecutum esse respondet, ut 
ostenderet, quod Micionem putent omnes faeilem et festivum 
non fieri e vera vita ñeque adeo ex aequo et bono, sed ex ad- 
sentando, indulgendo et largiendo. Deinde autem: 

Sed si id voltis potius, quae vos propter adulescentiam 
Minus videtis, magis impense cupitis, consulitis parum. 
Haec reprenderé et corrigere et obsecundare in loco: 
Ecce me, qui id faciam vobis. 

Non abhorret a veri similitudine Demeam, cum illa Aeschino et 
Micioni dixisset, de nimia atque periculosa indulgentia in filios 
mentionem fecisse. 

JJünatus ad Terenti Adelph. v. 199. ubi Sannio queritur: [mihi. 
„Homini misero plus quam quingentos colaphos infregit 

adnotavit haec verba secundum illud Menandri dicta esse: 

Aiyoq Tr¡ TTOiíúv roiyo eqrra ro yvíúvov ol yierr¡v Icxftov. 

Quem autem sensum hoc fragmentum exhibeat, non eontingit 
mihi eruere, quippe quod admodum sit obscurum et haud facile 
in pristinam formam restitui possit.^) 



^ Quao opinií) h¡8 aigumentis máxime probatur, quod in libris manu- 
scriptis le^itur versus, qiiem ex Phorn. v. 461. allatum esse spuriumque siispi- 
cantur viii docti: „l8 quod mihi dederit de hac re consiliiun id seciuar" Cfr. 
Car. Dziatzko in ed. Adelphonim 1881. adn. ad h. v. 

2) Variis coniecturis in illo versn craendando non abstiniienint viri docti. 
Praeter ceteros tcmptatns est versus a C. Fr. Hermano atcpie ita emendatus : 

ÍTVxp* üq' avcov íí), ¿iv üixhi]v Xuftiúv. 
Cfr. praeterca Theod. Kockii ed. cit. vol. III. p. 4. 



- 12 ^ 

Eustiithíus in adn. ad Iliad. p. 191. 25. cum de verbia 
diéfpd^OQTai eti diécpd^oQsv ageret, attulit Menandri versum:') 

El J' e(Tvip olcoq tí)v tlóqTjV 6 diecp&OQíbg. 
Quod fragmenfcum cum Terenfci versu 296 cohaerere contendit 
Valckenaerius; secutus est eurtí Dziatzko in adn. 1. 1. Neminem 
enim fugifc in v. rem de facinore ab Aeschino commisso agi et 
cum Sosfcrata Aeschinum solum miseriarum remedium appellasset, 
Canillara non potuit prohiberi, quominns animadverfceret melius 
factum esse, cum iam vifcium oblatum essefc, quod Aeschinus 
talis vir tali ingenio atque animo, nafcus ex tanta familia id 
admisisset. 

Non praetereunda tamen videtur Meinekii coniectura, qui 
Menandri fraj^mentum ad Getae verba in Adelph v. 307, rettulit, 
ubi legimus: 

„Qui miserae indigne per vim vitium obtulerit". 
Quibus verbis etsi idem sensus exprimatur, nobis haec coniectura 
viri docti satisfacere non potest, ut quae priore minus sit proba- 
bilis magisque a veritate abhorreat. 

Apud enndem Stobaeum Flor. VIII. 8. legitur versus: 
Ti TtokXá rrfiúv iroXXct dsT óeóoiKÓra, 
ex Menandri Adelphois petitus. 

Quam sententiam Micionis ingenio non repugnare suspi- 
catur Meinekius, refutat Ihne refertque ea ad Getae personara, 
qüi V. 350 soHicitae Sostratae haec respondet: 

„Quid istic? cedo, ut melius dicis.*) 
Sostrata enim queritur, quod male se res habeat. Nam Aeschi- 
nus facillime suum facimus negabit, unus testis est anulus, qui 
amissus est. Sose autem in hac re esse innocentem contendit, 
ñeque praemium ullum accepisse, ñeque pretium. In illo igitur 
anulo omnis spes sita esse videtur. 

Quae postquam Hegio cognovit, vera esse non negat recteque 
Sostratam sentiré profitetur. Sostrata autem mandatum dat 
Getae, ut currat, rem totam Hegioni ordine enarret, qui sem- 
per fnerit amicus mariti optimus. Responsum igitur Getae, quod 



1) Theodor. Kockii edit. cit. vol. III. p. 4. 

2) Cum partícula ut ñeque finalem ñeque consecutivum sensum exhibeat, 
Dziatzko in app. crit. probat lociionera .dicis". Spengelius et Fieckeisenus 
codicum lectionem „dica8- sunt secuti. Cetenim omisit fragmentum incertum 
Th. Kock 1. 1. 

sequitur, facile conferri potest cum Graeco fragmento, nam Geta 
timorem Sostratae máxima cura pellere sfcudet ñeque diutius 
exspectandum (tr^geiv) ñeque timendum esse rafcus. 

Aliud fragmentum, quod Theod. Kock cit. ed. 6. afcfculit 
ex Menandri Adelphois est: 

^Eqf/ov ebqelv avyyevfj 
Ttivr^TÓg iaxiv oidé elg yáq ófioloyet 
ait(fi TtqoGrp^Lv tóv líovj-d^eíag tivóg 
ÓBÓiievov altBÍad^aL yág ícfia xi jtqogdcMq, 

Quae verba Terentius mutuatus esse videtur in Adelph. v. 363 sqq. 
Ibi enim Sostrata mirum in modum de Pamphila soUicita dicit: 

^Propere tu, mea Canthara, [nobis siet." 

Curre, obstetricem arcesse, ut quom opus sit ne in mora 

Canthara autem mature Sostratae mandata exsequitur. 

Ñeque dubium mihi videtur, quin Moliérus, cnm de Valeri 
erga Isabellam amore in celebérrima comoedia Tocóle des maris, 
quam supra memoravimus, ageret, locum Terenti Adelph. 
in animo habuerit. In scaena enim I. 6. servus Ergaste tem- 
perare sibi non potest, quominus auxilium amantibus ferat. 
Sed haec hactenus. Nunc ad aliud fragmentum transeo. 

In Terenti Adelph. v. 604 sqq. Hegio his verbis Micionem 

alloquitur: 

^Omnes, quibus res sunt minus secundae magis sunt nescio 
quo modo Suspiciosi: ad contumeliam omnia accipiunt magis: 
Fragmentum autem Menandri, quod seutentiae Terentianae res- 
pondere videtur, legitur^) 

T^Ttqóg ÜTtavra óblIóv ó Ttéwfi ¿arl yáq 
„%ai Ttávxag aírcov KccrayQOvstv iTtoXafi/íávsi. 
6 yág fierqiwg 7tqáxT(úv TteqLayísXéatsqov 
ÜTtavra rávLaqáj ^afiTtqía, q)éq€L. 

Quod fragmentum si respexerimus, luculenter apparebit Terentium 
1. 1. illa Menandri in Adelphos sumpsisse. Nam Graeca sententia 
nihil aliud exprimitur, nisi pauperem atque miserum hominem 
esse cunotantem et suspiciosum. Alteram autem sententiam 
ó yáq fi€rqla}v xrA. nostro loco omissam esse nemo est, quin videat. 
Quod autem ad nomen Lampriae pertinet — ne in hoc fortasse 



1) Apud Theod. Kockium p. b. 

kaereas — Micioni Lampriae nomen fuisse Meinekius^) admodúm 
probabili coniectura demonsfcraviti 

In Adelph. v. 861. Demea senex videt facilítate nihil 
esse homini melius ñeque clementia. Nam omnes amanfc fratrem, 
qui semper erat clemens, placidas, neminera laedebat, ómnibus 
arridebat, sibi vixit, sibique sumptum fecit. Contra: [(v. 866). 

„Ego ille agrestis, saevus, tristis, parcus, truculentus, tenax 

Similem sententiam invenimus in Menandri Adelphois^). 

eyd) d^áyQOLytOQy eqyáTrfi^ a-^vd'qóg^ TttyíQÓgy cpsidiúXóg, 
Quae verba rectissime contulit Kockius 1. 1. cum verbis Strepsiadis 
in Aristoph. Nubium v. 43 sqq. : 

élioi ycíQ í¡v íxygoiycog íjóiacog /?íog, 

sdQíúTLCóVy áy,ÓQr¡tog eUfj xei^evog, 

¡ÍQVíúv lÁsXirraig xai TtQOfíároig y,ai aT€^q)úXoLg, 
Fragmentum, quod Theod. Kockius ed. cit. vol. III. p. 6. attulit 

¿xxroí ng ítzox^iv ávejSóa y.<xI dúdeyía 

Tívád'Ovg, ecog y.atéaeLas (pilozífxovfievog 
utrum ad nostram fabulam pertiueat, an longe alio spectet in- 
certum est. Fuerunt, qui illa verba e Menandri fábula, quae 
)Ah€ig (Piscatores) inscribitur, petita esse censereiit.^) 



III. 

Quaestione de Menandri Adelphorum fi fragmentis breviter 
expedita nam omnia — nisi fallor — Menandreae fábula fragmenta, 
cui ^Adslcpoi inscribitur, recensere atque adnotátiunculis illustrare 
in animo habuimus, nunc iam ad alteram partem transimus, qua 
eos Terenti Adelphorum locos tractabimus, quos originis Graecae 
vestigia qua^am prae se ferré probabile est. Ac primum dubium 
esse non potest, quin in fabulis, quarum origo Graeca sit certa, 
saepenumero et sententiae Graecae et verba a Graecis petita 
occurrant. Aliter tamen res sese habet, si quis nulla re adiutus 
ex ipsa forma atque materia, ut ita dicam, fabulae originem 
atque naturam inquirendam curet. Ñeque fieri potest, quin saepe 
incerti haereamus, imprimís tamen cavendum est, ne sententiam, 



1) In Fragm. Com. Gr. p. 71. 
2; Theodor Kockii ed. cit. p. 6. 
B) Cf}\ Jhse cit. disp. p. 32. 

quae ad latinum usum pertineat magisque Romanorum animis 
sit accommodata, Graecam pufcemus. Praeterea magno opere 
curandum est, ut illa, quae a Graecis allata et sumpta esse 
videantur, ab iis, quae sint a poeta inventa, segregentur. 
Quod ad Adelphorum fabulam pertinet^), Terentium in illa fábula 
componenda totum ex Menandri fábula, cui 'AdelcpoL inscribitur, 
penderé iam supra demonstratum est. Quae cum ita sint, fieri 
non potest, quin in Adelphorum fábula saepissime sententiae 
e Graecorum scriptorum expressae operibus magisque Graecorum 
quam Romanorum ingenio respondentes occurrant.^) Illas igitur 
sententias et locutiones ad res moresque Graecos pertinentes 
perscrutari est nobis in animo. Attamen ante omnia unicuique 
haec legenti persuaderi velim me non fugere consilium hoc 
quantis difticultatibus sit obstrictum atque admodum incertum. 



1. 

Ac primum iam inter omnes constat antiquae, quae dicitur, 
Graecorum tragoediae scriptores nullo prorsus loco de amicitia 
colenda mentionem faceré. Aristophanes queque in fabulis, quae 
supersunt, nullo, nisi fallor, loco eam e vita humana in scaenam 
transtulit. Tragiei demum scriptores novae, quae dicitur, aetatis, 
qualis fuerat Euripides, vim amicitiae colendae in scaenam 
inducere conati sunt. Argumento est, ne plura proferam, tragoedia 
Orestes, quam a Pacuvio poeta latine \ ersam esse constat. Laelius 
apud Ciceronem*) in libro, cui „De amicitia" inscribitur, dicit haec: 
„Qui clamores tota cavea nuper in hospitis et amici mei M. Pacuvi 



^) De origine atque natura Plauti fabularum magna cum sagacitate 
atquo ingenio disseruit Fridericus Leo in: Plautinische Forscliungen zur Kritiic 
und Geschichte der Komodie Borolini 1895 ed. 1.: „Wo wir das Original nicht 
neben die Bearbeitung halten konnen, sind nur zwei Arten der Unteisuchung 
müglich, entweder die Bearbeitung zu anal3^8ieren oder durch Combination 
Eigenschaften des Origináis zu erschliessen. Zu untersuchen ist Stoflf u. Form.... 
Dabei ist es gut sich bewusst zu bleiben, dass man niciit immer scharfen Schnitt 
zwischen Griechischen u. Romischen machen kaun .... Den Gegenstand erschopfen 
zu wollen, ware Thorheit; es kann sich nur darum handeln, auf verschiedenen 
Wegen dem Ziel um einige Schritte naher zu kommen. (Plaut. Forsch. p. 91). 

3) Quae fábula quasi silvam rerum ad hanc quaestionem disceptandam 
praebere videtur. 

^) Laelius de amicitia cap. 1. %. '2^. 

„tiova fábula! cum ignorante rege, uter Orostes esset, Pyladeá 
„Orestem se esse dicerefc, ut pro illo necarefcur, Orestes autem, 
„ita ut erat, Orestem se esse perseveraret. Stantes plaudebant 
„in re ficta; quid arbitramur in vera facturos fuisse ?" 

Plautus saepenumero vitam humanam amicitia omaudam 
esse docuit. Exempla o fabulis collecta attulit Fridericns Leo.*) 

Nunc si Terenti Adelplios respexerimus, facile nobis per- 
suadebimur poetam amicitiae vim atque naburam probandain 
saepissime in rem suara convertisse. Unuin eius rei exemplum 
ex Adelph. v 9B7 petitum attulit Fridericus Leo 1. 1. In illa 
enim scaena Demea senex magna cum cura Micionis animum 
impeliere studet ad uxorem ducendam. Micio ne id faciat, magno- 
pere se defendit: ipse senex anuos sexaginta quinqué natus non 
vult novus fieri maritus et anum decrepitam ducere in matri- 
monium. Precibus autem fratris et filii fatigatus non repugnare 
videtur (v. 944 sqq): 

„Etsi hoc mihi pravom ineptum absurdum atque alienum 
a vita mea 

„ Videtur: si vos tanto opere istuc voltis, fiat."^) 

At Demea quieti et otio nunc mirum in modum adversus, 
qui Micionem exagitare constituit, cuiusque animo cupienti nihil 
satis festinatur, rogat Micionem, ut Hegioni próximo cognato 
agellum det dono. Quae ubi Micio facturum se esse poUicitus est, 
Demea contentus exclamat: 

„Nunc mihi germanu^s pariter animo et corpore." 

At nescio quo modo alteram de amicitia colenda sententiam 

omisit Fridericus Leo 1. 1. In Adelphorum v. 803 Micio senex dicit: 
„Communia esse amicorum inter se omnia." 
Quae verba ad exemplar Graecum revocanda esse illique 

Graecorum proverbio: xotrá rá réov cpíhjv responderé facile apparet. 

1) Plautin. Forsch. p. 116. 

^) Micionis et Sostratae nuptias apud Menandrum fuisse negavit iam 
Lesslngius in Hamb. Dram. 1668. p. 350-360. Donatus enim ad Terent. Adelph. 
V. 938 haec addit: ^Apud Menandrum senex de nuptiís non gravatur, ergo 
Terentius iiíQiTixiog.'* Lessingii opinionem secutus est Meinekius. GrauertuS) 
Teuffelius ceterique Donati verba sic sunt interpretati: „Apud Menandrum 
senex de nuptiis non renititur". Mihi quidem Terentianum <%77^a tantummodo 
ad V. 938 peitinere videtur. Cfr. sis Otto Ribbeckií: Geschichte der rüm. Dichtung. 
}SB7. p. 163. 

Praeclare eam sententiam explicare studet Laelius apud Cice- 
ronem^) nullum esse fructum in prosperis rebus ratus, nisi 
habeas, qui illis aeque ac tu gaudeat. 

Tertium amicitiae colendae exemplum ad rem illustrandam 
non ineptum legitur in Adelph. v. 489 sqq., ubi Hegio Simuli, 
Pamphilae patris mortui amicus, Getae auxilium laturum se esse 
poUicetur, dummodo Pamphila servetur atque defendatur una 
cum Sostrata: 

„Quapropter nitar faciam experiar, denique 
„Animam relinquam potius, quam illas deseram". 
Simulus enim, Pamphilae pater erat ei cognatus: una a 
pueris parvulis sunt educti: una semper domi militiaeque fuerunt: 
paupertatem una pertulerunt gravem. Fieri igitur non potest, 
qüin Hegio Simulum amicum aequalem appellet: 

„Nostrum amicum ñoras Simulum aequalen.."( Adelph. v. 465.) 
Hoc queque loco non alienum mihi videtur animadvertere 
sententiam Adelph. v. 465. effictam originis Graecae vestigia 
prae se ferré. Nam „amici aequales" nulli sunt apud Graecos 
nisi avvéqyri^oi}) Et re 'vera si nostrum locum respicimus, facile 
apparet Hegionem fuisse Simuli commilitonem (Adelph. y. 49B). 

2. 

Chremes cum in Terenti fábula, cui Heauton timorumenos 
inscribitur, Clitiphonem filium magna voce castigat eumque 
gerronem, ganeonem, damnosum appellat, plus nimio vocem 
sustulit.^) Quod non fugit Horatium, qui in Artis poéticae v. 93 sq. 
cum de natura atque Índole comoediae ageret, haec addidit: 

„Interdum tamen et vocem comoedia toUit 

„Iratusque Chremes túmido delitigat ore." 

^) Laelius de amicitia §.22. 

2) De synepheborum institutione, quae Athenis demum post pugnam apud 
Chaeroneam factam floruit et qua praescriptum est, ut iuvones decem et octo 
anuos nati in kT¡^taQxtxí^ iuscriberentur et per biennium stipendia facerent, 
saepenumero apud veteres fit mentio. Ceterum scriptores novae, quae dicitur, 
comoediae Philemon et Menander scripserunt fábulas alter 2:vvé(pr¡^o^, alter 
2vvé(prifioí, De ephebis atticis cfr. Georg. Bussolt; Dio griechischen Staatsalter- 
thtimer Ivan Müllers Handbuch 1892 p. 305. 

«; Heaut. timor. v. 1032 sq. cfr. quae de ea re disputavit Lessingiua: 
Über das rübrende Lustspiel in Hamb. Dram. Vil, i^. VL^c^ ^^c^. 

Quibus igitur locis comoedia artem tragicam redoleré vi- 
detur, poefcam Graocum exemplar respexisse atque Graecorum 
opera in animo habuisse veri simile est. Exemplo sunt loci 
e Plauti fabulis sumpfci, quos áttulit Fridericus Leo 1. 1. p 122 sq. 
Quos si respicimus, nihil oausae est, quiíi Tereatium quoque 
iü Adelphorum fábula componenda saepius grandi cothurno 
usum esse negemus, quamquam ,,versibus exponi tragicis res 
cómica non vult." 

Geta igitnr in Adelph. v. 304 sqq. ubi Aeschini pravum 
facinus animadvertit omniaque comperit, Pamphilam vitiatam 
ab Aeschino nunc iam reliquendam esse ratus Aeschinumque 
alieno animo ab illa esse, ubi ira et aegritudo permixta sunt, 
quominus máxima cura cura ultum iré iniurias festinaret, non 
potuit sibi temperare. Exclamat igitur: 

„Hocine saeclum ! o scelera, o genera sacrilega o hominem 

impium, 

„Quem ñeque fides ñeque iusiurandum ñeque illum mi- 
sericordia 

„Repressit ñeque reflexit ñeque quod partus instabat prope, 

„Quoi miserae indigne per vim vitium obtulerat. 

„Ali, me mi serum, vix sum compos animi, ita ardeo iracundia. 

„Nil est, quod malim quam illam totam familiam dari mi 

obviara, 

„Ut ego irám hanc in eos evoraam omnera, dura aegritudo 

haec est recens. 

Parí modo cetera: Seni animara exstinguere vult, at Syrum 
illura impulsorera multis raodis lacerare, sublimem arripere et 
capite pronura in terrara statuere, ut cerebro dispergat viara, 
Aeschino autem oculos eripere vult posteaque praecipitem daré. 
Videmus igilur, quam soUicitus sit de Pamphila Geta ! quo- 
modo per totam foro scaenara tragice loquatur! Tragicis tamen 
verbis, quae supra attuli, inest magna et occulta vis cómica. 
Ex ipsa enim fábula Aeschinum Pamphilam amavisse ñeque 
aliénate ab illa anirao fuisse coraperiraus. 

Alterum exemplum, quod ad tragoediae vira atque naturara 
spectare videtur, animadvertas velira in Adelph. v. 713 sqq. 
Demea enira postquara onine oppidum pereptavit ad portara, ad 
lacum et defessus ambulando Syro, ut raagnus luppiter eum 
perderet cum tali monstratione optavit, nuUam mali fugara esse 

videt nisi matrimonium Aeschini cum Pamphila. Quae res iam 
sollicitum de filio senem magnopere perfcurbat: uxor indotata 
est ducenda, viginti minae pro psaltria perierunt, meretrix et 
mater una domi sint necesse est. Quominus igitur Micionem 
graviter impugnet salseque illum ínter mulleres restim ducturum 
pollireatur, non potest contineri.^) Postremo haec addit: 

„0 luppiter, 
^Hancine vitam ! hoscin mores! hanc dementiam! 
^IJxor sine dote veniet: intus psaltriast: 
„Senex delirans. ipsa si cupiat SrIus, 
^Servare prorsus non potest hanc familiam.*' 
Huc pertinere videntur verba Aeschini in Adelph. v. 609 sqq., , 
nam in illo monologo Aeschinus rem totam perditam esse putat 
et quasi vecordia exagitatur. 

Quamquam igitur longe absum a credendo illa e Graeeo 
quodam tragoediarum scriptore esse petita, non fugit me tamen 
veterem illam Graecorum oomóediam saepenumero verba modo, 
modo versus, saepissime autem singulos tragicorum scriptorum 
locos respexisse. Aristophanes in multis fabulis tragicum dicendi 
modum adhibuit. Apud Plautum frequens est numerus perso- 
narum, quae trágico modo loquuntur. Exemplo est, ne plura 
afferam, Bromia in Amphitruone et Pardalisca in Casina.^) 
Longe aliter res sese habet in fabulis Terentianis, de quibus 
iam Donatus sagacissime adnotavit: „Illud est animadvertendum 
in Tcrentio, quod et morem^) retinuit, ut comoediam scriberet 
et temperavit affectum, ne in tragoediam transiliret, quod cum 
alus rebus minime obtentum et a Planto et ab Afranio et Appio 
et multis fere magnis comicis invenimus." 

8. 

Pseudulus apud Plautum (Pseud. v. 685 sq.j cum añirmaret 
„centum doctum hominum solam haec devincere deam Fortunam", 
haec addidit: 



^) Cfr. sis quae de Demeae moríbiis disputavit Otto Ribbeckius: Ge- 
schichtc der rom Dichtiin^ Stuttgarti 1887. p. 152. 

2) Cetera exompla v. apud Fridericum Leo Plautin. Forsch. p. 120. 

3) LectioTiem: „amorem" probavit ReiflferscheidiuB. Quam conlectuxí^ssx 
refellere supersedeo. 

„Oerta amittimus, dum incerta petimus, atque hoc evenit 
^In labore atque in dolore, ut mors obrepat iuterim. 
„Sed iam satis est philosophatum: nimis diu loquor." 

Si quis igitur in cotidiano sermone usus est proverbio aut 
de vita humana mor ¡busque sententiam generalem protulit, 
philosophari videbatur. Quae dicendi ratio non abhorret a comoe- 
dia. Quin autem ex Euripidis tragoediis sit sumpta atque po- 
tita, non dubium esse videtur.') 

Ne multa exempla ad illam rem illustrandam pertinentia 
atque ex Adelphorum fábula petita exspectes, haec afferam: 

Syrus callidus servus postquam Demeam sollicitum cons- 
pexifc, ludificari eum properat coquisqne praecepta dat, pisces 
ut purgent, congrum istum maxumum paulisper in aqua ludere 
ut sinant: se ipsum post reditum illum congrum exossaturum 
esse pollicetur. Quibus rebus Demea initio est obstupefactus 
seque illam rationem satis mirari non posse dicit et postremo 
(v. 384 sq): 

^Videro videor iam diem illum, quom hinc egens (se. filius) 
„Profugiet aliquo militatum. 
Syrus autem responsum fert: 

„0 Demea, 
„Istuc est sapere, non quod ante pedes modost 
„Videre, st>d etiam illa, quae futura sunt 
„Prospicere." 

Sententiam generalem verbis allatis expressam fortasse ex 
exemplo Attico quodam petitam esse probabili ratione evinci 
potest. Eodem fere modo Cicero in or. pro Murena 2: 

„Est boni consulis non solum videre, quid agatur, verum 
etiam videre, quid futurum sit. 

Et Pindar. Od. Isthm. VIII. 26. 27: 
ró Ttqd TTodóg Uqeíov ahí XQW^ Ttort^- 

Quae vero sententia ea videtur, ut servo vix digna habea- 
tur. Sed servos saepenumero snpientissime disputara inter omnes 
constat. 

In eadem Adelphorum s^aena magno cum studio irridet 
Syrus Demeam senem. Quin etiam laudibus extollit Ctesipho- 
nem parcum atque sapientem eum appellans. Demea nimio 

1) Cfr. Frider. Loo Plaut. Forsch. p. 116 sq. 

gaudio exsultans vix sibi a lacrimis temperare potest: sese nihil 
praetermittere, ccDstiefacere filium ad reete vivendiim dicit et 
deinde (v. 41B): 

„Inspicere tamquam in speeulum in vitas omnium 
^lubeo atque ex alus sumere exemplum sibi." 

Syrus ad iocandum aptissimus irridet Demeae verba. Nam 
praecepta recte beateque vivendi et imitandi mores hominum: 
transfert ad praecepta recte coquendi pisces (in v. 426): 

^sedulo 
„Moiieo, quae possum pro mea sapientia: 

^Postremo tamquam in speeulum in patinas 

„Inspicere iubeo et moneo, quid facto usus sit/M 

In vitam autem hominum tamquam in speeulum inspicere 

discendi gratia erat usitatum apud Graecos. Exemplo est illud 

Platonis in Legibus p. 905. B., ubi ^Ad7¡váíog Sévog haec loquitur: 

TiSta üg iv YXxtÓTtxqoíg áir&v ratg Trqá^eaiv fffrjou) yíad'SíOQoy^évai tí¡v 

Terenti igitur verba: „in speeulum inspicere" haud procul 
a Graecorum usu loquendi recedere videntur. 

Aliud exemplum, quod huc pertinere videtur, sane aptum 
atque idoneum legitur in Adelph. v. 739 sqq. Demea enim post- 
quam Aeschini facinus cognovit, cum Micione congreditur rem- 
que totam ab illo, quomodo sit acta, comperit. Ñeque Micio 
occultat sua consilia. Sese iam virginem despondisse dicit remque 
compositam esse et nuptias fore. Cum autem Demea inter- 
rogasset, placerentne haec sibi respondit: 

^Non, si queam 
^Mutare. nunc quom non queo, animo aequo fero. 
„Ita vitast hominum, quasi quom ludas tesseris, 
„Si illud quod maxume opus est iactu non cadit, 
„Illud quod cecidit forte, id arte ut corrigas". 

^) Cum liberos educandi ratione ac vía, quam Demea supra inire conatus 
est, conferas velim, quae Horatius de patre suo in Sermón IV. 1 105. dixit: 
„insuevit pater optimus hoc me 
„ut fugerem exemplis vitiorum quaeque notando. 
„cum me hortaretur, parce frugaliter atqne 
„viverem uti contentus eo, quod mi ipse parasset: 
pDonne vides, AIbi ut male vivat filius atque 
„Baius inops?'' 

Schneiderus') iam cum de proverbiis, quae apiid Terentium 
occurrimt, ageret, locum Terenti Adelphorum inspexit. Attulit 
autem fragmentum Alexidis,^) poetae mediae, quae dicitur 
oomoediae: 

Toiovro ró ^f¡v iaxLv üaTteQ oí y.v^oi. 

Sententia illa, quae proverbii locum obtinefc, usus qui 
Athenis pervagatus erat, commemoratur. Erat enim Athenis lu- 
dus, qui 'wfíeia appellabatur, eui autem Graecorum pueri volenti 
animo studebant. Eundem morem apud Romanos valuisse com- 
perimus ex Horat. Carmin. III. 25. 55 sqq: 

^nescit equo rudis 
„haerere ingenuus puer 
,,venarique timeb, ludere doctior 
„seu Graeco iubeas trocho 
„seu malis vetita legibus alea".^) 

Micio cum filiorum mores coram Demea depingeret, haec 
dixit: (in Adelph. v. 831 sqq.) 

,,0 noster Demea, 
„Ad omnia alia aetate sapimus rectius: 
„Solum unum hoc vitium fert senectus hominibus 
,,Attentiores sumus ad rem omnes, quam sat est: 
„Quod illos sat aetas acuet." 

Demea non vult illis rationibus credere timetque, ne ani- 
mus aequus ipsos subvertat. Verum enimvero Micionis verba 
mox ipse irridet, cum de agello Hegioni donando res in Adelph. 
V. 962 sqq. agitur. 

De senectutis moribus atque incommodis multa apud anti- 
quos scriptores leguntur.^) 



*) De proverbiis Plautinis Terentianisque p. 21. 

2) Meinekii Fragm. Com. Graec. TIL 399 

3) Cfr. de hoc ludo Bekkeri Charicl. I. 487 sqq. 

*) Aristóteles in Artis Rhetor II. 1 3. 1389 (Spengel). et Cicero in Catone maioro . 
Praeclare senectutis imaginem exprimit Horatius in libro de arto poética v. 170 síjq. 
„multa señera circumveniunt incommoda vel quod 
„quaerit et inventis miser abstinet ac timet uti, 
pvel quod res omnis timide gelideque ministrat, 
„dilator, spe longus, iners, avidusque futuri, 
„difficilis, quorulus, laudator temporis acti 
;,8e puero, castigator censorque minorum," 

4. 

Nunc iam de phrasibus vocibusque quibusdam disseram, 
quas cum Graecis locutionibns componere fas ost. Ac priinum 
incipiam a nonnullis eiusmodi locutionibus vocibusquo ita po- 
sitis ut graecismos quosaam efficiant. 

Demea cum in Adelph. 664. dixisset: 

^Laudo, Ctesipho, patrissas: abi virum te iudico. 
usus est verbo, quod non abhorret a lingua Graoca, TtacQÜ^eiv 
sive naxqiaC,Biv, 

Syrus autem cum sibi prospicere vult, carpam et cyathos 
sorbilat in Adelph. v. 691. Substantivum xvad'og frequeutissime 
a Graecis est usurpatum ex. gr. ab Aristophane in Pace v. 642: 
&7ta^a7táaai Y,ai yívád'ovg TtqogKBÍiievoL, 

Nuptiae Aeschini in Adelph, v. 899 parantur. Desideratur 
tibicina et qui hymenaeum {biiévatoq) cantent, lampadas {XaiiTtáq) 
ajfferant. Sannio in Adelph. v. 215. Syrum interrogat: 

^Qui potui melius, qui hodie usque os praebui ?" 
Eodem sensu usurpatur a Graecis scriptoribus locutio Ttaqéxsiv 

TVQÓaOJTtOv}) 

Ctesipho in Adelph. v. 287 diem hilaritate et gaudio con- 
sumere vult. Similiter dicebant Graeci* '^IhxQol mcoiiev olvov.^) 

In Adelph. v. 324 exclamat Geta: periimus. Saepissime 
in tragoediis Graecis usurpatur verbum: ctjtoXlv^s-S^a.^) 

In Adelph. v. 377 de congro pisce mentio fit, qui a Graecis 
yóyyqog nominatur, quique in deliciis apud vetares fuisse videtur. 

Graecismus eíficitur, cum Micio in Adelph. v. 609 dicit: 

„Et recte et verum dicis." 
Graeca autem locutio, quae illi responderé videtur, est: Y^alwg 
xat álrid^wg léyscg^) 

Postremo in Adelph. v. 965 Syrus Demeam ita aífatur: 

„0 lepidum caput." 
Quae locutio eodem sensu posita est atque Graecum: J) (piXí¡ xacpaXrj?) 

1) Eurip. Hipp. V. 720. 

2) Anacr. Od. 31. 

8) Ex. gr. Sophocl. Phil. 742. 

*) Cfr. Plat. Phaed. 65. 

5) Homeri Iliad. XVIII. lU. 

Graecá locutio esse videtur, cum Aeschinus in Adelph. v. 
170 sq. dicit: 

„Cave nunciam oculos a meis oculis quoquam demoveas tuos, 

„Ne mora sit, si innuerim, quiíi pugnas confcineo in mala 

haereat. 
Nam legimus apud Theocrit. Id. XIV. 34: 

Tti)^ ¿7ti KÓ^^ag ^'HXaaa, xilXlav aid^ig, 

Micionis interrogationi in Adelph. v. 637: 

^Sed quis ostium hoc pultavit?'* 
respondet illud Aristophanis in Ranis in v. 38. rlg rr¡v dvgav 

Aliae autem locutiones, quas silentio transeo, quamquam 
ad Graecam originem spectare videnfcur, non sunt Graeoae e. g. 
genetivus finalis gerundii, quem Draegerus') graecismum olim 
putavit attulitque exemplum ex Terent. Adelph. v. 270: 

„Ne id adsenfcandi magis, quam quo habeam gratum fa- 
ceré existumes." 
excusari atque inveniri potest in sententiis umbriciS; quas at,tuUt 
Fridericus Leo.*) 

5. 

Nunc iam, cum disputatiuncula nostra ad umbilicum pef*- 
venire videatur, rem de nominibus propriis, quae in Terenti 
Adelphois occurrunt, quam paucissimis absolvam. Ac primum 
Ínter omnes constat cómicos Romanos nomina personarum saepe- 
numero mutavisse. Apud Plautum leguntur Graeca nomina se- 
num, adulescentium, matronarum, dominorum grandi aevo ex. 
gr. Charmides, Nicobulus, Philoxenus. Graeca sunt nomina quae 
in ÍTtTtog exeunt ex. gr. Argyrippus, Pamphilippus, cet.*) No- 
mina propria personarum, quae in Terenti Adelphois leguntur, 
ad Graecam originem fere omnia sunt referenda. Micio (Mtx/wv) 
avari hominis et sordidi nomen esse videtur. Sunt vero, qui 
huius nomínis rationem a [XtuQÓg, /itxxdg, /iíx¿g, derivent nomenque 
ad [ÁiyíQoXoyíav hominis referre studeant. Nencini^) Micionis nomen 
conferendum esse censet cum Graeco JSjtitx^yjjg. Quae opinio mihi 



1) Histor. Synt. II. p. 801 (Lipsiae 1878 ed.) 

2) Plautin. Forsch. p. 92. adn. 3. 

8) Cfr. Wilamowitz Aristot. u. Athen II. 29. 
*) De Terentio eiusque fontibus p. Hiü. 

quidem non probiitnr. Rátionem nominis potins ab hominis sta- 
tura deducendam esse puto. Quid enim? Nonne videmus Micio- 
nem iu Adolpliorum fábula non esso concinnum in brevitate 
respoudeudi, iinnio vero loquacem praecipue in monologis senem? 
Quod ad nomcn Lanipriae') pertinefc, dubitaro par est, num apud 
Meuandrum re vera Micio Aaiinqiaq appelatus fuerit ? Utut res 
se habet, Lampriae nomen ingenio atque moribus sonis opfcime 
convenire nemo est, quin videat. Lamprias enim dicitur a Xa^ir^óg 
nonienque est viri nobilis et liberalis, qnalis re vera Micio in 
Adelphis apparet.*) Alter senex Demea cmó too ór¡^ov no- 
men habere ridetur, Aeschinus Alaxivr^q aTtó rov aiaxovgj appel- 
latur. Ctesipbonis nomen spiendorem patrimonii ró rfjg xrrjaecjg 
q)(bg indicare videtur, Sannio leño á7cd rov aavvlov i. e. hasta 
dicitur. Graecum est nomen 2o)(TTQárr¡ Sostrata, naii(piXr¡ Pamphila, 
rhr¡g Geta, Kav&áqa ánó rov %avd^áqov i. e. póculo, quo nutrices 
pueris potum praebebant. 

6. 

Quaestione de nominibus propriis personarum, quae in Te- 
renti Adelphis occurruut, breviter expedita, nunc nobis animad- 
vertendum est, qua sollertia et quo ingenio usus sit Terentius 
in Adelphis componendis. Nam quae Cicero*) in universum de 
ratione vertendi, quam poetae scaenici imprimís comoediarum 
scriptores inierant, dixit illos.^exempla Graeca imitantes non 
verba verum sententiarum vim reddidisse eadem ad nostrum 
quoque poetam spectare videntur. Quicumque igitur quamvis 
neglegenter quamlibet fabulam perlegerit, facile intelleget Te- 
rentium semper operam magnam dedisse, ut populo placerent, 
quas ipse composuisset fábulas. Quod ut consequeretur, in fa- 
bulis vertendis magnum ingenium ostendit, facetias, proverbia, 
verba audacissime ficta, usurpavit. Huc accedit, quod partim 
nonnuUa, quae cum moribus Romanorum parum consonare vi- 
debantur, in vertendis fabulis mutavit, partim multa, quibus 



1) Cfr. dissert. nostrae p. 13. 

2) Nomina personarum debent habere rátionem et etymologiam secundum 
Donati adn. ad Adelph. 26. Cfr. praeterea Ritschelium in Quaestionibus onoma- 
tologici^ comicis opuse. III. 301 . sqq. et Carolum Dziatzko in ed. Adelphorum 
Lipsiae a. 1881 cur. (adn.) 

8) In Academ. I. 3. 10. 

spectatorum aures offendi poterant, omisit. Quapropter ín 
Adelphorum quoque fábula, cuius argumentum ex Attico exemplo 
sumptum essG oinnes consentiuat, res ad Roinanoruin vitam 
pertinentes haud raro eommemorat, et locutiones et sententias 
quasdam et proverbia ex sermone famiiiari petila añert. Atqui 
hoc est nobis semper animadvertendum poetam vitam et mores 
et consuetudinem Graecorum servavisse quotiescumque id sine 
spectatoium oflensione fieri potuit. 

In Adelphorum igitur fábula occurrunt saepe sententiae, 
quae magis originis Graecae quam tíomanae vestigia prae se 
ferunt. Quas sententias magis ad Graecorum usum spectantes 
supra attuli. Quae autem omnia exposui, ut breviter compre- 
hendam, videor in cap. I. mihi satis ostendisse Adelphorum 
duas priores actus secundi scaenas Sannionis monologo non 
excepto e Diphili fábula Synapothnescusin petitas esse. ín cap^ 
II. Menandri fragmenta, quae supersunt, cum singulis Adelpho- 
rum versibus contuli. In cap. III. autem locos, qui haud longe 
ab origine Graeca recedere videntur, attuli. Atque initium feci 
a sententiis, quae ad amicitiam colendam spectare videntur (1.), 
deinde paucis sententias ad tragicam artem pertinentes absolví 
(2.), itém ad philosophiam (3), postremo de graecismis (4.) atque 
de nominibus personarum (5.), quae in Adelphis rem agunt, 
paucis exposui. 



